Diari Oficial de la Generalitat Valenciana


Sumari del DOGV 8044, del 20-05-2017 (2017/4335)

RESOLUCIÓ de 18 de maig de 2017, de la Conselleria d'Educació, Investigació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8044

Data del DOGV
:   20-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4335


Data del document
:   18-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 18 de maig de 2017, de la Conselleria d'Educació, Investigació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat. [2017/4335]  
El Decret 233/1997, de 2 de setembre (DOGV 08.09.1997), del Govern Valencià, va aprovar el vigent Reglament orgànic i funcional de les escoles d'Educació Infantil i dels col·legis d'Educació Primària. De conformitat amb el que estableix l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents en funció de la planificació dels ensenyaments. De la mateixa manera, i d'acord amb el que estableix l'article quart, pot modificar la denominació específica dels centres.  
  
Mitjançant la Resolució de 5 de maig de 2016, de la Conselleria d'Educació, Investigació, Cultura i Esport (DOCV 06.05.2016 i modificada en el DOCV 13.06.2016), es va publicar el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.  
Analitzades les necessitats d'escolarització, és necessari modificar la composició en determinats centres públics d'acord amb les previsions d'escolarització de l'alumnat dels mencionats nivells d'ensenyament, l'estimació de distintes sol·licituds relacionades amb canvis de denominació i altres aspectes dels centres docents públics existents.  
  
El Decret 9/2017, de 27 de gener, del Consell, estableix el model lingüístic educatiu valencià i regula la seua aplicació als ensenyaments no universitaris de la Comunitat Valenciana. La disposició transitòria primera fixa el calendari d'implantació i preveu la implantació del programa d'educació plurilingüe dinàmic en l'etapa d'Educació Infantil per al curs 2017-2018. Tot i això, en cada centre es podrà pot anticipar la implantació a altres nivells educatius quan ho preveja el calendari del seu projecte lingüístic, amb l'autorització prèvia corresponent per part de la conselleria competent en matèria d'educació. D'altra banda, la conselleria competent en matèria d'educació pot autoritzar un calendari més flexible a aquells centres que vulguen aplicar un nivell més avançat del que estan aplicant en el moment de la publicació d'aquest decret o tinguen un programa experimental en matèria d'educació plurilingüe.  
  
Durant el període de presentació de sol·licituds d'admissió als ensenyaments d'Educació Infantil i Primària, cada centre haurà d'exposar en lloc visible el projecte lingüístic de centre del nivell del programa d'educació plurilingüe dinàmic que té autoritzat per la Conselleria d'Educació, Investigació, Cultura i Esport.  
Vistos els expedients i analitzades les propostes efectuades per les direccions territorials d'Educació, Investigació Cultura i Esport d'Alacant, Castelló i València, i acreditat que s'han realitzat els tràmits de conformitat amb el que estableixen les disposicions legals vigents.  
  
Vista la proposta de la Direcció General de Política Educativa i de conformitat amb aquesta, i fent ús de les atribucions que em confereix l'article 28 de la Llei 5/1983, de 30 de desembre, del Consell, resolc:  
  
Primer  
Publicar el catàleg d'unitats, la denominació i altres aspectes dels centres docents públics d'Educació Infantil, Educació Primària, Educació Infantil i Primària i centres d'Educació Especial de titularitat de la Generalitat, indicant les modificacions introduïdes en relació amb la situació del curs escolar anterior, tot això segons es determina en l'annex d'aquesta resolució.  
  
Segon  
Aquesta resolució s'inscriurà en el Registre de Centres Docents de la Comunitat Valenciana.  
Tercer  
Autoritze els directors generals de Política Educativa i de Centres i Personal Docent i la Sotssecretaria perquè, en l'àmbit de les seues competències respectives, adopten les mesures que siguen necessàries per a l'execució del que disposa aquesta resolució.  
  
Quart  
Aquesta resolució produirà efectes a partir de l'inici del curs escolar 2017-2018.  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada.  
  
València, 18 de maig de 2017.- El conseller d'Educació, Investigació, Cultura i Esport: Vicent Marzà Ibáñez.